อดทนไว้! “ปตท.-บางจาก” ปรับลดราคากลุ่มเบนซิน 40 สต./ลิตร เว้น E85 ลง 20 สต. มีผลพรุ่งนี้!
อดทนไว้! "ปตท.-บางจาก" ปรับลดราคากลุ่มเบนซิน 40 สต./ลิตร เว้น E85 ลง 20 สต. มีผลพรุ่งนี้!
25 ก.พ. 2563

ผู้สื่อข่าวรายงานว่า บริษัท ปตท.น้ำมันและการค้าปลีก จำกัด (มหาชน) หรือ OR ในกลุ่ม บริษัท ปตท. จำกัด (มหาชน) หรือ PTT และ บริษัท บางจาก คอร์ปอเรชั่น จำกัด (มหาชน) หรือ BCP ปรับลดราคาขายปลีกน้ำมันกลุ่มเบนซิน รวมแก๊สโซฮอล์ 0.40 บาทต่อลิตร ยกเว้น E85 ปรับลดลง 0.20 บาทต่อลิตร ส่วนน้ำมันกลุ่มดีเซลทุกชนิดราคาคงเดิม โดยมีผลตั้งแต่เวลา 05.00 น. วันพรุ่งนี้ (26 ก.พ.63)
ทั้งนี้ จะส่งผลให้ราคาน้ำมันในพื้นที่กรุงเทพฯ วันพรุ่งนี้ เบนซิน 95 ของ PTT Station อยู่ที่ลิตรละ 33.36 บาท, แก๊สโซฮอล์ 95 ลิตรละ 25.95 บาท, แก๊สโซฮอล์ 91 ลิตรละ 25.68 บาท, E20 ลิตรละ 22.94 บาท, E85 ลิตรละ 19.29 บาท, ดีเซล ลิตรละ 25.99 บาท ,B10 ลิตรละ 23.99 บาท และ B20 ลิตรละ 22.99 บาท (ราคาขายปลีกข้างต้นยังไม่รวมภาษีบำรุงท้องถิ่น)
